Tour de Singkarak

Tour de Singkarak adolah kajuaraan pacu sapeda resmi dari Pasatuan Balap Sapeda Internasional (Union Cycliste International) nan diadoan satiok taun di Sumatera Barat. Kajuaraan nan patamo kali dimulai pado taun 2009 ko marupokan balapan jalan rayo jarak jauah nan umumnyo diadokan kiro-kiro di patangahan taun atau manjalang akhia taun, dan balansuang kiro-kiro salamo saminggu atau labiah. Kajuaraan iko alah manjalin karajosamo jo Amaury Sport Organisation, nan adolah panyalanggara Tour de France di Parancih. Ranking Tour de Singkarak di tingkek dunia kalau diliek dari jumlah panonton, manduduki paringkek ka-5, dibawah Tour de France, Giro d’Italia, Vuelta a Espana, jo Santos Tour Down Under.
Sasuai jo namonyo, Danau Singkarak nan marupokan danau paliang gadang di Sumatera Barat manjadi bagian dari jalua linteh Tour de Singkarak. Salain tu, babarapo kawasan wisata lain turuik manjadi bagian dari jalua lintehnyo, tamasuak Lambah Harau, Danau Maninjau, Kelok 44, Danau Diateh, jo Danau Dibawah.
Pado taun 2019, Provinsi Jambi partamo kali turuik sato dalam Tour de Singkarak. Mawakili provinsi ko, ado duo kabupaten/kota nan sato, yaitu Kota Sungai Penuh jo Kabupaten Kerinci pado etape VII jo VIII. Turuiknyo Jambi dalam Tour de Singkarak diarokan dapek maningkekan infrastruktur utamonyo jalan nan dilalui rute balap.Acara iko alah tigo tahun absen karano pandemi covid19.
Tour de Singkarak diadokan untuak patamo kalinyo dek Kamantrian Kabudayaan dan Pariwisata Indonesia pado taun 2009. Dipandang sukses dari sagi panyalanggaraan, mambuek ajang balap sapeda ko sabagai salah satu kajuaraan balap sapeda rasmi Pasatuan Balap Sapeda Internasional di kelas 2.2 Asia Tour. Salain didukuang dek Kamantrian Kabudayaan dan Pariwisata Indonesia, Tour de Singkarak dipakuek juo jo dana dari APBD provinsi, kabupaten, dan kota nan daerahnyo dilalui dek urang nan balomba. Hal iko sabauk satiok daerah nan turuik jadi bagian tahapan palombaan Tour de Singkarak punyo paran cukuik gadang dalam mampakanaan daerahnyo. Jumlah kabupaten dan kota nan manjadi jalua linteh Tour de Singkarak dari taun ka taun mangalami paningkekan.
Dalam tigo kali panyelenggaraan Tour de Singkarak, kota Padang taruih manjadi titiak start palombaan jo titiak finish di dermaga danau Singkarak. tapi pas Tour de Singkarak 2012, titiak start lomba dipindahan ka kota Sawahlunto. Sadangkan titiak finish dipindahan ka kota Padang sabagai ibu kota Sumatera Barat.
Pado taun 2019, Provinsi Jambi partamo kali turuik sato dalam Tour de Singkarak. Mawakili provinsi ko, ado duo kabupaten/kota nan sato, yaitu Kota Sungai Penuh jo Kabupaten Kerinci pado etape VII jo VIII. Turuiknyo Jambi dalam Tour de Singkarak diarokan dapek maningkekan infrastruktur utamonyo jalan nan dilalui rute balap.
Salamo panyalanggaraan Tour de Singkarak ko dari taun 2009 sampai kini taun 2019 ado banyak tim balap nan ikuik bapartisipasi baik itu dari dalam nagari maupun dari lua nagari. Barikuik iko namo-namo tim balap nan parnah ikuik sato salamo pagalaran acara balap sapeda Tour de Singkarak ko:
Diadoannyo Tour de Singkarak dinilai alah dapek maningkekan kunjuangan wisatawan mancanegara ka Sumatera Barat. Bahkan pado taun 2011 naiak hinggo 13,2% atau di ateh kanaikan pariwisata nasional nan 8,9%. Pado taun 2010, wisatawan mancanagara nan mainok di hotel babintang di Sumatera Barat alah sabanyak 332.515 urang, dan taun 2011 maningkek lai manjadi 413.180 urang atau naiak kiro-kiro 24,3%.
Dari sagi koordinasi dan sinergi, Tour de Singkarak dinilai lo sabagai event promosi pariwisata paliang rancak dari 41 event tatap nan dinilai dek Kemenparekraf. Sinergi nampak dari kompaknyo para pamimpin daerah dalam mandukuang kagiatan tasabuik; gubernur, wali kota, jo bupati datang lansuang satiok rapek koordinasi.